Diari Oficial de la Generalitat Valenciana


Sumari del DOGV 5013, del 25-05-2005 (2005/5922)

ACORD de 20 de maig de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Valencia.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/5922


Data del document
:   20-05-2005

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * València
    * administració local
    * expropiació

ACORD de 20 de maig de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Valencia. [2005/5922]
  
El Consell de la Generalitat, en la reunió del dia 20 de maig de 2005, va adoptar l'acord següent:
  
L'Ajuntament de Valencia, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació del Col·legi Públic ?Max Aub2.
  
Aquesta declaració d'urgent ocupació es justifica per les raons següents:
  
La expropiació per a l'adquisició dels terrenys necessaris per a l'ampliació del Col·legi Públic ?Max Aub?, ha de dur-se a terme amb celeritat, ja que, per a dur a terme l'efectiva implantació del mapa escolar, l'Ajuntament de Valencia ha de poder abordar en breu les obres corresponents a l'ampliació d'aquest recinte escolar, i així completar-ne les instal·lacions, d'acord amb les seues necessitats i a la vista de la superfície actual, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals han presentat al·legacions que van ser resoltes per la Junta de Govern Local.
  
En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, i a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Valencia per a l'execució del projecte d'ampliació del Col·legi Públic ?Max Aub?.
  
Relació de béns afectats
  
Finca: 1-2.
  
Dret: propietat.
  
Titulars: Sr. Juan Bautista i Sra. Pilar Bartual Camps.
  
Domicili: c/ Maximiliano Thous, 27 € 46008 Valencia.
  
Ref. cadastral: 6243301.
  
Ubicació: c/ Ministre Luis Mayans.
  
m² sòl: 5913,95.
  
m² vol: 0.
  
Finca: 4.
  
Dret: propietat.
  
Titular: Comunitat de Regants Séquia de Rascanya.
  
Domicili: c/ Sant Vicent Màrtir, 2 - 46928 Valencia.
  
Ref. cadastral: no hi consta.
  
Ubicació: c/ Ministre Luis Mayans- c/ Almassora.
  
m² sòl: 352,4.
  
m² vol: 0.
  
El present acord se publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen patit en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
  
a) Recurs potestatiu de reposició davant del Consell de la Generalitat, en el termini d'un mes comptat a partir del dia següent a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, segons els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
Valencia, 20 de maig de 2005
  
El vicepresident i secretari
  
del Consell de la Generalitat,